
Axa prioritara 6: Educatie si competente
Obiectiv tematic 10: Efectuarea de investitii in domeniul educatiei, al formarii si al formarii profesionale in vederea dobandirii de competente si a invatarii pe tot parcursul vietii, cu Prioritatea de investitii 

Prioritatea de investitii 10.iv: “Sporirea relevantei pe piata fortelor de munca a educatiei si a sistemelor de formare, facilitarea tranzitiei de la educatie la piata fortelor de munca si consolidarea formarii si a sistemelor de formare profesionala, precum si a calitatii lor, inclusiv prin mecanisme de anticipare a competentelor, adaptarea programelor de invatamant si instituirea si dezvoltarea unor sisteme de invatare la locul de munca, inclusiv a unor sisteme de invatare duala si programe de ucenicie”
Obiectiv specific 6.13: Cresterea numarului absolventilor de invatamant tertiar universitar si non universitar care isi gasesc un loc de munca urmare a accesului la activitati de invatare la un potential loc de munca/ cercetare/ inovare, cu accent pe sectoarele economice cu potential competitiv identificate conform SNC 2015-2020 si domeniile de specializare inteligenta conform SNCDI
Titlul proiectului: Tineri antreprenori - De la idee la oportunitate
Contract: POCU/829/6/13/141131
Beneficiar: SC IPA SA 

PLAN  DE  AFACERI

Înființarea unui salon de masaj- Soul and Body Wellness SRL
PARTICIPANT (A)

Dudu Bianca
1. Denumirea firmei și forma juridică
2. Cuprins și capitole

3. Sumar (scurtă introducere)

4. Descrierea firmei (afacerii)

5. Echipa și managementul companiei 

6. Prezentare produs(e) / serviciu (ii) 

7. Analiza pieței
8. Obiective
9. Strategia firmei/afacerii și implementare

10. Informații financiare 

11. Anexe și alte documente
1. Denumirea firmei și forma juridică
Afacerea pe care doresc să o înființez are drept scop prestarea unor servicii de masaj de înaltă calitate către viitorii clienți, care să devanseze gama oferită de concurență în municipiul Craiova. Față de obiectivele pe care mi le-am propus, denumirea pe care am considerat-o cea mai reprezentativă a firmei este „Salon Soul and Body Wellness”. Obiectul de activitate principal în care se dorește a se realiza investiția propusă prin proiect este reprezentat de (cod CAEN): 8690- alte activități referitoare la sănătatea umană.

Dorința de a dezvolta această afacere în domeniul prestării serviciilor de masaj a venit din pasiunea mea pentru această activitate. Studiind această ramură a recuperării medicale 3 ani în facultate, 2 la master și practicând în tot acest timp diferite tehnici de masaj am putut observa cât de important este acesta, care sunt nevoile și preferințele clienților, tendința de orientare către un anumit tip de masaj, cum se modifică acestea în timp și am putut contura o paletă variată de servicii capabile să ii atragă pe clienți și mai mult, la prețuri rezonabile.
Studiul juridic întreprins și consultările cu specialiști din acest domeniu m-au determinat să aleg forma de societate cu răspundere limitată (SRL), care consider că este cea mai adecvată dimensiunilor și responsabilităților mele în desfășurarea acestei afaceri din domeniul serviciilor.
Adresa sediului social va fi: municipiul Craiova, Calea Severinului nr. 46;
Telefon: +40744927923;
E-mail: dudubianca97@gmail.com
2. Cuprins și capitole

3. Sumar (scurtă introducere)

Saloanele de masaj reprezintă o afacere cu potențial mai ales prin prisma serviciilor oferite. Astfel, analizând informațiile de pe piață, prognozele de creștere a cererii în segmentul vizat datorită existenței permanente a afecțiunilor ce pot fi tratate prin masaj ori a schimbării de mentalitate aduse de generațiile tinere, care doresc prin masaj nu o recuperare, ci atingerea unei stări de relaxare sau chiar o prevenție pentru anumite afecțiuni, se poate spune că există o paletă vastă de servicii atractive care să susțină creșterea cifrei de afaceri în următorii ani.
Pornind de la aceste lucruri, mi-am dat seama că succesul afacerii va fi determinat de următoarele elemente care se vor concretiza în avantaje competitive ale afacerii: investirea într-un cadru ambiant intim și relaxant, în angajați cu experiență și echipamente de ultimă generație. De asemenea, pentru garantarea intrării cu succes pe piața prestării de servicii vor fi utilizate la maximum avantajele oferite de digitalizare prin crearea interfeței digitale de prezentare către clienții noștri targetați care, în marea lor majoritate, sunt din categoaria celor educați, cu venituri peste medie și care sunt în permanență conectați digital. Portalul web va asigura vizibilitatea gamei de servicii, contactul direct cu potențialii clienți care pot programa o ședință sau pot lăsa recenzii.
Afacerea pe care doresc să o dezvolt în municipiul Craiova va realiza următoarele tipuri de masaj: masaj de relaxare, masaj anticelulitic, terapeutic parțial sau total, reflexoterapie, masaj cu pietre vulcanice, cu bețe de bambus.
Misiunea afacerii este de a oferi încredere viitorilor clienți prin calitatea înaltă a serviciilor oferite, care să asigure recuperarea și relaxarea dorită de aceștia, astfel încât să îi fidelizăm și să putem atrage și clienți noi.
Structura organizatorică a firmei este una simplă, având în vedere numărul de angajați. Astfel, în organizarea întreprinderii și pentru obținerea serviciilor, va exista următoarea structură:

- fondator: Dudu Bianca;
Numărul persoane care vor fi angajate ca:

-maseur/kinetoterapeut/fiziokinetoterapeut: 3.
Strategia de lansare a întreprinderii cuprinde: 
- promovare on-line prin reclame plătite pe rețelele de socializare sau pe site-uri web (Instagram, Facebook, YouTube- GoogleAds);
-prețuri și oferte promoționale (reducere de 15% la achiziționarea unui abonament lunar de 15/20 de sedințe; reducere de 15 lei la ședințele de masaj în prima lună);
-locație ușor de găsit și observat, fiind amplasată pe strada principală, la parter.
4. Descrierea firmei (afacerii)

Ideea mea de afacere a apărut în timpul facultății, dar și datorită activității mele în cadrul mai multor centre medicale (spitale, clinici private) din diverse județe ale țării. Am observat nevoile pacienților și am fost atrasă de acest domeniu de activitate, considerându-l interesant prin rezultatele pe care le aduce pacienților, efectele finale fiind diferite în funcție de tipul de masaj utilizat, dar și prin rezultatele financiare atractive pe care îl generează. Publicul urmărit se regăsește în categorii de vârstă ce cuprind tinerii, adulții și chiar și bătrânii, atât în ceea ce privește sexul feminin, cât și cel masculin. O altă particularitate pe care am sesizat-o se referă la potențialul bogat al gamei de servicii, care se poate realiza atât cu mâinile libere, cât și cu diverse accesorii (ex. bețe de bambus), cu diverse uleiuri cu proprietăți unice, cât și variația segmentelor de corp pe care se poate aplica masajul.
Am considerat că aceste particularități pot oferi firmei oportunitatea deosebită de a-și exprima specificul pe piață, de a se adresa unei anumite clientele, de a avea succes cu serviciile oferite și de a aduce un profit care să asigure continuitatea activității și creșterea afacerii.
Astfel, înființarea unui nou salon de masaj în municipiul Craiova, care oferă servicii de recuperare și relaxare prin masaj de înaltă calitate urmărește promovarea stării de sănătate și a stării de bine a individului, crearea de noi locuri de muncă și furnizarea de servicii de înaltă calitate.
Mi s-a părut o idee interesantă și viabilă, pentru că punerea ei în practică îmi permite să angajez, pentru primul an, un număr de 3 persoane: 
-kinetoterapeuți/ fiziokinetoterapeuți/ maseuri, urmând ca odată cu dezvoltarea previzionată a afacerii să crească și numărul de salariați.
Pornind de la scopul prezentat anterior și tipul de servicii care se doresc oferite, clienții întreprinderii vor fi persoane preocupate de starea lor de sănătate, care doresc să se relaxeze, cu venituri medii și mari,  atât de sex feminin, cât și masculin, cuprinși, în principal, în categoria tinerilor și a persoanelor mature.
5. Echipa și managementul companiei

M-am gândit ca întreprinderea pe care o voi crea să aibă următoarea structură de organizare:

-Funcții de conducere:
Conducerea societății este realizată de proprietarul afacerii, care are competențele practice și economice necesare, respectiv dna. Dudu Bianca. Conducerea activităților este realizată, de asemenea, de proprietar.
- Funcții de execuție:

Pe lângă proprietarul firmei, vor fi angajați în personalul de specialitate al firmei 3 kinetoterapeuți/ fiziokinetoterapeuți/ maseuri specializați în realizarea diverselor tipuri de masaj.
Salariații menționați mai sus vor fi angajați cu contracte de muncă pe perioadă nedeterminată. Salariile brute vor fi de aproximativ 4.000 RON lunar.
Preveziunile optimiste privind dezvoltarea afacerii vor însemna angajarea a încă 2 maseuri ce dețin competențe asemănătoare în următorii 2 ani de la deschiderea afacerii.
Pentru a asigura o motivație mai bună, se vor acorda bonuri de masă personalului angajat. Pentru salariații angajați în cel de al doilea an de activitate se prevede asigurarea unor stagii de formare la locul de muncă de către firmă, cu scopul de a reduce perioada lor de integrare.
Având în vedere angajații cu nevoi deosebite, se vor asigura următoarele facilități: bonuri de masă, servicii medicale, formare profesională.
În ceea ce privește modalitatea de recrutare, se va avea în vedere angajarea specialiștilor din grupul țintă a prezentului proiect.
6. Prezentarea serviciilor

După cum am menționat și în capitolele anterioare, serviciile care vor fi oferite sunt: masaj de relaxare, masaj anticelulitic, terapeutic (masajul spatelui, masaj cervical, al membrelor), reflexoterapie, masaj cu pietre vulcanice, cu bețe de bambus.
Etapele masajului și manopera realizată de maseur sunt, în principal, următoarele:
-pregătirea pacientului (dezbrăcare, așezarea în poziția corespunzătoare zonei care va fi tratate, inspecția zonei);

-pregătirea materialelor necesare maseurului pentru realizarea serviciului (uleiuri, creme, pietre, bețe, prosoape);
-realizarea manevrelor de masaj specifice fiecărui tip (ex. efleuraj, fricțiune, frământat, tapotament, vibrații) cu sau fără echipamentele accesorii, în funcție de necesitate și tipul de masaj;

-încheierea ședinței de masaj (pregătirea pacientului pentru ieșirea din cabinet, curățarea suprafețelor).
Serviciile de mai sus se vor realiza cu ajutorul unor echipamente specifice, precum: bețe de bambus, pietre vulcanice, creme cu diverse medicamente ce pot fi utilizate in masaj (ex. antiinflamator), uleiuri cu diverse ingrediente (cu extract de arnică, lavandă, aloe vera, parafină) și proprietăți (anticelulitic, hidratant, relaxant).
Astfel, în gama de servicii oferite se vor practica:
· Masaj de relaxare – 75 lei/ sedință de 50 min.;
· Masaj anticelulitic – 90 lei/ ședință de 50 min.;

· Masaj cu bețe de bambus – 100 lei/ ședință de 50 min.;

· Masaj terapeutic parțial (facial, cervical, membre) – 50 lei/ ședință de 30 min.;
· Masaj terapeutic total – 85 lei/ ședință de 60 min.;
· Masaj cu pietre vulcanice – 120 lei/ ședință de 50 min.;

· Reflexoterapie – 60 lei/ ședință de 40 min.;
· Drenaj limfatic manual - 90 lei/ ședință de 50 min.;
· Masajul terapeutic al spatelui - 70 lei/ ședință de 50 min.
Odată cu dezvoltarea afacerii, în următorii 2 ani, pe lângă mărirea echipei, se previzionează și o creștere a diversității serviciilor oferite, adăugând astfel și masaj de tip Shiatsu, acupunctură/presopunctură, deep tissue massage. 
Pentru facilitarea calculelor economice specifice acestui proiect am recurs la utilizarea unui serviciu etalon pentru întreaga paletă de servicii, o tehnică ce are un preț mediu de 85 RON, situat între un masaj terapeutic parțial și o ședință de masaj cu pietre vulcanice, ședință cu durata de aproximativ 40 de min. Estimările privind materialele necesare realizarii unei ședințe se ridică la un cost aproximativ de 2,65 lei/ pacient. De asemenea, cheltuielile indirecte au fost estimate la 29,4 lei/ client.
Prin studierea pieței s-a concluzionat că potențialii clienți sunt interesați de servicii cu următoarele caracteristici: calitatea serviciului, durata ședinței de masaj, calitatea produselor utilizate, profesionalismul angajaților.
7. Analiza pieței
Din observațiile și analizele care le-am făcut singură am putut constata că este foarte greu de estimat mărimea pieței firmelor care oferă servicii de masaj; faptul că mulți terapeuți prestează servicii în locuința proprie sau a pacientului, fără o amenajare specifică, ilegal, induce o lipsă de transparență în ceea ce privește atât modelul de afaceri, cât și datele financiare. Din analizele realizate reiese că piața serviciilor din această categorie este una relativ dezvoltată, suma cifrelor de afaceri ale firmelor care activează în acest domeniu fiind de 2.8 miliarde de lei. Cifra de afaceri a firmelor existente în acest domeniu la nivelul județului Dolj este de 84,7 milioane lei în anul 2021, acesta situându-se pe locul 9 în topul național. Firmele au înregistrat un trend ascendent al cifrei de afaceri în ultimii ani, astfel se poate spune că pe acest segment există o cerere care poate crește. Am indentificat un număr de aproximativ 20 firme concurente pe piața din municipiul Craiova:
1. Firme cu brand cunoscut, cum ar fi: Ramada Plaza, Prokinetic, Kinetomed, Ultratonique, Arena Beauty.
Punctele tari ale acestor firme sunt: vechimea și faptul că deja s-au consacrat pe piața municipiului Craiova, angajații au vechime și experiență, clienții fideli câștigați de firme în timp;
Punctele lor slabe sunt: gama limitată a serviciilor de masaj, întrucât oferă și alt gen de servicii, durata de așteptare mărită datorită numărului mare de programări, prețuri mărite.
2. Firme mici (SRL/Întreprinderi individuale/Întreprinderi familiale), cum ar fi: Policlinica Medaura SRL, Dinamica Recuperare Medicală, Natura Vindecă.
Punctele tari ale acestor firme sunt: disponibilitate mai rapidă a programărilor, atenție mai mare oferită clienților;
Punctele lor slabe sunt: specialiști mai puțin consacrați în domeniu, lipsa vizibilității pe piață.
Tot din analizele de piață a rezultat și ideea de afacere pe care doresc să o pun în practică, datorită următoarelor oportunități pe care mi le oferă piața: practicarea unor tarife corespunzătoare calității serviciilor oferite, în concordanță cu puterea de cumpărare a clienților, care să permită atât crearea unei clientele fidele, cât și atragerea unor clienți noi; intensificarea și diversificarea activității de promovare; calitatea resurselor umane– personal instruit și bine pregătit; dotare cu echipamente și instalații din cea mai nouă generație; politici solide de fidelizare a clienților prin oferte promoționale și pachete de servicii adaptate cerințelor clienților.
Totodată, pe lângă oportunități, am identificat și constrângeri și riscuri pe care le pot întâmpina în piață. Acestea sunt: lipsa credibilității din partea clienților, durată mare de timp până la obținerea unei imagini proprii, posibila modificare a preferințelor clienților în timp, modificarea cererii.
Tot din analiza pieței am mai identificat și alte aspecte de interes pentru mine, cum ar fi: crearea de noi locuri de muncă și astfel oferirea unei stabilități financiare angajaților, menținerea bunăstării acestora prin pachete salariale atractive, dezvoltarea lor permanentă, crearea unui mediu de lucru plăcut, comunicarea directă cu viitorii clienți pentru a afla ce își doresc, urmărind fidelizarea lor.

8. Obiective

Întreprinderea pe care doresc să o înființez, un salon de recuperare și relaxare prin diverse tipuri de masaj pentru viitorii clienți, va avea următoarele obiective: 
-promovarea stării de sănătate și a stării de bine, a relaxării, atât fizice cât și mentale, prin recuperare și prevenție cu ajutorul diverselor tipuri de masaj; 
-crearea unor noi locuri de muncă pentru specialiștii în domeniu (angajarea în primul an a 3 kinetoterapeuți/fiziokinetoterapeuți/maseuri);

-furnizarea serviciilor de înaltă calitate, lucru dovedit prin creșterea în timp a numărului de clienți;

-realizarea unei cifre de afaceri de 50.000 euro în primul an;

-atingerea unui profit minim de 20% din capitalul de pornire în primul an. 

Prin serviciile oferite, pe termen scurt se urmărește promovarea afacerii prin diferite medii pentru atragerea clienților. 
Pe termen mediu se urmărește fidelizarea clienților și atragerea altora noi, creșterea numărului de salariați, extinderea spațiului, îmbunătățirea și diversificarea serviciilor oferite.

 Pe termen lung se dorește menținerea stabilității pe piață, extinderea spațiului, a numărului de angajați, a serviciilor și echipamentelor folosite.
9. Strategia afacerii și implementare

În raport cu situația pe care am observat-o pe piață, voi aplica mai multe strategii pentru succesul întreprinderii mele:

-cursuri periodice de perfecționare a angajaților, astfel încât aceștia să fie la curent cu cele mai noi tehnici/tendințe din domeniu;
-analize periodice ale pieței locale și ale cifrelor de afaceri ale competitorilor, pentru cunoașterea situației curente a afacerii;
- comunicarea directă cu clienții, fie personală, fie prin intermediul paginii de internet;
-control atent al costurilor produselor și echipamentelor auxiliare, dar fără a renunța la calitate;
-atenția acordată cerințelor clienților prin sondarea periodică a preferințelor acestora și solicitarea unor opinii;

- oferirea de pachete promoționale care să îi fidelizeze pe clienții constanți și să îi atragă pe cei noi;
-promovarea afacerii și a serviciilor oferite prin reclame on-line, pe diverse platforme: Facebook, Instagram, YouTube, TikTok; împărțirea de flyere.

Aspectele referitoare la dezvoltarea durabilă, protecția mediului, egalitatea de șanse și nondiscriminarea vor fi, de asemenea, abordate. Printre măsurile care vizează punerea lor în practică se pot enumera:

· Se vor utiliza, pe cât posibil, materiale nepoluante;

· Echipamentele proprii vor avea un consum redus de energie;

· În cadrul firmei se vor utiliza consumatori electrici moderni, care vor economisi energia electrică;
· Deșeurile rezultate în urma activităților vor fi colectate și depozitate corespunzător;

· Firma nu va face nici o discriminare în ceea ce privește vârsta, sexul și existența/nonexistența unui handicap la angajarea și remunerarea salariaților. 

10. Informații financiare
Fondurile necesare pentru începerea și dezvoltarea afacerii le voi obține 100% din venituri proprii.
Capitalul de pornire pentru începerea activității va fi de 13.715 euro și va fi utilizat pentru următoarele cheltuieli:
Echipamente – 8.500 euro:
· Mobilier amenajare spațiu (mese masaj 4 buc., dulapuri 4 buc., rafturi 4 buc., canapea, mobilier recepție, obiecte decorative, mobilier mic)- 5.000 euro;
· Prosoape  (20 buc.)- 80 euro;
· Sterilizator și încălzitor prosoape (4 buc.)- 650 euro;
· Set bețe bambus (4 buc.)- 300 euro;
· Set pietre vulcanice cu încălzitor (4 buc.)- 400 euro;
· Mașină de spălat cu uscător– 510 euro;
· Tv recepție– 250 euro;
· Sistem audio– 320 euro;
· Creare site web- 240 euro;
· Reclame plătite- 250 euro;
· Cheltuieli neprevăzute- 500 euro.

Cheltuieli pornire prima lună – 5.215 euro:
· Chirie spațiu– 1.000 euro;
· Salar angajați (4)– 3265 euro;
· Facturi (curent, gaz, apă, salubritate)– 350 euro;
· Curățenie și întreținere (consumabile)- 100 euro;
· Uleiuri masaj (20 buc.)– 250 euro;
· Creme masaj (8 buc.)– 100 euro;
· Dezinfectanți, prosoape unică folosință mese- 150 euro.
Profitul pe care doresc să îl obțin în primul an de activitate este de 20% din capitalul de pornire.

Bugetul primului an de activitate, pe trimestre, va fi următorul:

	
	TR.I
	TR.II
	TR.III
	TR.IV
	TOTAL AN

	VENITURI
	
	
	
	
	

	- din prestare servicii masaj

	8.325
euro
	12.490
euro
	16.650
euro
	20.815
euro
	58.280
euro

	CHELTUIELI
	
	
	
	
	

	- cu manoperă, salarii

	9795
euro
	9795
euro
	9795
euro
	9795
euro
	39.180
euro

	- cu materiale

	500
euro
	150
euro
	500
euro
	150
euro
	1.300
euro

	-cu terți ( subcontractare)
	0
	0
	0
	0
	0

	- cu echipamente

	300
euro
	300 euro
	300 euro
	300 euro
	1.200
euro

	· Cu regia firmei
	3.350
euro
	3.350
euro
	3.350
euro
	3.350
euro
	13.400
euro

	TOTAL
	13.945
euro
	13.595
euro
	13.945
euro
	13.595
euro
	55.080
euro

	REZULTAT (profit sau pierdere) =

VENITURI-CHELTUIELI
	-5.620
euro
	-1.105
euro
	2.705
euro
	7.220
euro
	3200
euro


Astfel, după primul an de activitate, firma înregistrează un profit de 3.200 euro, adică un procent de 37,6% din capitalul de pornire (echipamente- 8.500 euro).
11. Anexe și alte documente

